stanford-oval/wikipedia huggingface dataset:
ร็อกฟอร์

| ร็อกฟอร์ |
| --- | --- |

ประเทศถิ่นกำเนิด: ประเทศฝรั่งเศส
เขต/เมือง: ภูมิภาคบริเวณ ร็อกฟอร์-ซูร์-ซูลซง
นม: แกะ
พาสเจอไรซ์: ไม่
เนื้อสัมผัส: กึ่งแข็ง
หมัก: 5 เดือน
การรับรอง: AOC 1925
ตั้งชื่อตาม: Roquefort-sur-Soulzon[*]
 สื่อที่เกี่ยวข้องที่คอมมอนส์
ร็อกฟอร์ (ฝรั่งเศส: roquefort, ออกเสียง: [ʁɔkfɔʁ] ( ฟังเสียง)) หรือ รอกอฟอร์ต (อุตซิตา: ròcafòrt) เป็นเนยแข็งที่ผลิตจากนมแกะ จากทางตอนใต้ของประเทศฝรั่งเศส ร็อกฟอร์เป็นหนึ่งในบลูชีสที่เป็นที่รู้จักมากที่สุดในโลก เช่นเดียวกับกอร์กอนโซลา, เบลอโดแวร์ญ, ดานาบลู และสติลเทิน ถึงแม้ว่าชีสแบบที่เหมือนกันนี้สามารถผลิตที่ใดก็ได้บนโลก แต่กฎหมายของสหภาพยุโรป บังคับให้ชีสที่บ่มภายในหมู่ถ้ำธรรมชาติกงบาลู (Combalou) ในเมืองร็อกฟอร์-ซูร์-ซูลซงเท่านั้นถึงจะสามารถเรียกว่าเป็นชีสร็อกฟอร์ได้ เนื่องด้วยว่าร็อกฟอร์เป็นสิ่งบ่งชี้ทางภูมิศาสตร์ หรืออยู่ภายใต้สถานะ protected designation of origin
ร็อกฟอร์มีสีขาว รสจัดจ้าน เปราะ และค่อนข้างชื้น มีราน้ำเงินขึ้นเป็นลายเฉพาะ มีกลิ่นที่เป็นเอกลักษณ์และรสชาติที่โดดเด่นของกรดบิวทีริก ส่วนราน้ำเงินนั้นให้รสชาติจัดจ้านที่คม (sharp tang) ร็อกฟอร์เป็นชีสไม่มีเปลือก (rind) ส่วนด้านนอกของร็อกฟอร์นั้นทานได้และมีรสค่อนข้างเค็ม วีล (wheel) หนึ่งของร็อกฟอร์หนักประมาณ 2.5-3 กิโลกรัม หนาประมาณ 10 เซนติเมตร ในการผลิตร็อกฟอร์ 1 กิโลกรัมต้องใช้นม 4.5 ลิตร ร็อกฟอร์ถือว่าเป็น "ราชาแห่งเนยแข็ง" ในฝรั่งเศส
เชิงสุขภาพ

ผลการศึกษาเมื่อ ค.ศ. 2012 ระบุว่าร็อกฟอร์มีสารประกอบที่จำพวกต้านอาการอักเสบ (anti-imflammatory) ผลสการศึกษาเมื่อ ค.ศ. 2013 พบว่าโปรตีนในร็อกฟอร์ขัดขวางการกระจายตัวของเชื้อโรคคลาไมเดีย และการเคลื่อนตัวของเซลล์เม็ดเลือดขาวจำพวก LPS (ลิโปโพลีแซคคาไรด์)
ไฮโดรเจน

Chemical element, symbol H and atomic number 1
ไฮโดรเจน (อังกฤษ: Hydrogen; ละติน: hydrogenium ไฮโดรเจเนียม) เป็นธาตุเคมีที่มีเลขอะตอม 1 สัญลักษณ์ธาตุคือ H มีน้ำหนักอะตอมเฉลี่ย 1.00794 u (1.007825 u สำหรับไฮโดรเจน-1) ไฮโดรเจนเป็นธาตุที่เบาที่สุดและพบมากที่สุดในเอกภพ ซึ่งคิดเป็นมวลธาตุเคมีประมาณร้อยละ 75 ของเอกภพ ดาวฤกษ์ในลำดับหลักส่วนใหญ่ประกอบด้วยไฮโดรเจนในสถานะพลาสมา ธาตุไฮโดรเจนที่เกิดขึ้นเองตามธรรมชาติหาได้ค่อนข้างยากบนโลก
ไอโซโทปที่พบมากที่สุดของไฮโดรเจน คือ โปรเทียม (ชื่อพบใช้น้อย สัญลักษณ์ 1H) ซึ่งมีโปรตอนหนึ่งตัวแต่ไม่มีนิวตรอน ในสารประกอบไอออนิก โปรเทียมสามารถรับประจุลบ (แอนไอออนซึ่งมีชื่อว่า ไฮไดรด์ และเขียนสัญลักษณ์ได้เป็น H-) หรือกลายเป็นสปีซีประจุบวก H+ ก็ได้ แคตไอออนหลังนี้เสมือนว่ามีเพียงโปรตอนหนึ่งตัวเท่านั้น แต่ในความเป็นจริง แคตไอออนไฮโดรเจนในสารประกอบไอออนิกเกิดขึ้นเป็นสปีซีที่ซับซ้อนกว่าเสมอ ไฮโดรเจนเกิดเป็นสารประกอบกับธาตุส่วนใหญ่และพบในน้ำและสารประกอบอินทรีย์ส่วนมาก ไฮโดรเจนเป็นส่วนสำคัญในการศึกษาเคมีกรด–เบส โดยมีหลายปฏิกิริยาแลกเปลี่ยนโปรตอนระหว่างโมเลกุลละลายได้ เพราะเป็นอะตอมที่เรียบง่ายที่สุดเท่าที่ทราบ อะตอมไฮโดรเจนจึงได้ใช้ในทางทฤษฎี ตัวอย่างเช่น เนื่องจากเป็นอะตอมที่เป็นกลางทางไฟฟ้าเพียงชนิดเดียวที่มีผลเฉลยเชิงวิเคราะห์ของสมการชเรอดิงเงอร์ การศึกษาการพลังงานและพันธะของอะตอมไฮโดรเจนได้มีบทบาทสำคัญในการพัฒนากลศาสตร์ควอนตัม
มีการสังเคราะห์แก๊สไฮโดรเจนขึ้นเป็นครั้งแรกในต้นคริสต์ศตวรรษที่ 16 โดยการผสมโลหะกับกรดแก่ ระหว่าง ค.ศ. 1766-1781 เฮนรี คาเวนดิชเป็นคนแรกที่สังเกตพบว่า แก๊สไฮโดรเจนเป็นสสารชนิดหนึ่งต่างหาก และจะให้น้ำเมื่อนำไปเผาไหม้ ซึ่งคุณสมบัตินี้เองที่ได้กลายมาเป็นชื่อของไฮโดรเจน ซึ่งเป็นภาษากรีก หมายถึง "ตัวก่อให้เกิดน้ำ" ที่อุณหภูมิและความดันมาตรฐาน ไฮโดรเจนไร้สี ไร้กลิ่น เป็นอโลหะ ไร้รส ไม่มีพิษ และเป็นแก๊สไดอะตอมที่ไวไฟสูง มีสูตรโมเลกุลคือ H2
สเปกตรัมไฮโดรเจน
การผลิตไฮโดรเจนในเชิงอุตสาหกรรมมาจากการนำแก๊สธรรมชาติมาผ่านกระบวนการรีฟอร์มมิงด้วยไอน้ำ (steam reforming) เป็นหลัก และจากวิธีการผลิตไฮโดรเจนที่ต้องใช้พลังงานสูงกว่า เช่น การแยกน้ำด้วยไฟฟ้า ไฮโดรเจนส่วนใหญ่ใช้สอยกันใกล้จุดผลิต กระบวนการเชื้อเพลิงซากดึกดำบรรพ์ (นั่นคือไฮโดรแครกกิง) และการผลิตแอมโมเนีย ซึ่งส่วนใหญ่สำหรับตลาดปุ๋ย เป็นภาคที่มีการใช้ไฮโดรเจนมากที่สุด
ไฮโดรเจนเป็นความกังวลหนึ่งในโลหะวิทยา เพราะไฮโดรเจนสามารถทำให้โลหะหลายชนิดเปราะได้ ซึ่งทำให้เป็นการยากขึ้นในการออกแบบสายท่อและถังเก็บ
คุณสมบัติ > การเผาไหม้

แก๊สไฮโดรเจน (ไดไฮโดรเจนหรือโมเลกุลไฮโดรเจน) ไวไฟสูงและจะเผาไหม้ในอากาศที่มีช่วงความเข้มข้นกว้างมากระหว่างร้อยละ 4 ถึง 75 โดยปริมาตร เอนทัลปีของการเผาไหม้สำหรับไฮโดรเจนคือ -286 กิโลจูลต่อโมล (kJ/mol)
แก๊สไฮโดรเจนก่อตัวเป็นสารผสมระเบิดกับอากาศหากมีความเข้มข้นร้อยละ 4–74 และกับคอลรีนหากมีความเข้มข้นร้อยละ 5–95 สารผสมนี้จะระเบิดขึ้นเองตามธรรมชาติเมื่อต้องประกายไฟ ความร้อนหรือแสงอาทิตย์ อุณหภูมิจุดระเบิดเองของไฮโดรเจน อุณหภูมิการติดไฟเองในอากาศ คือ 500 °C เปลวไฟไฮโดรเจน–ออกซิเจนบริสุทธิ์ปลดปล่อยแสงอัลตราไวโอเล็ตและมองด้วยตาเปล่าแทบไม่เห็น เปรียบเทียบได้จากเปลวไฟสีจางของเครื่องยนต์หลักกระสวยอวกาศ กับเปลวไฟที่มองเห็นได้ชัดเจนของจรวดเชื้อเพลิงแข็งกระสวยอวกาศ การตรวจจับการรั่วไหลของไฮโดรเจนที่กำลังเผาไหม้อาจต้องใช้อุปกรณ์ตรวจจับเปลวไฟ การรั่วไหลเช่นนี้อาจเป็นอันตรายได้มาก เรือเหาะฮินเดนบวร์กเป็นตัวอย่างของการเผาไหม้ไฮโดรเจน สาเหตุนั้นยังเป็นที่โต้เถียงกันอยู่ แต่เปลวไฟที่มองเห็นได้นั้นเป็นผลของวัตถุไวไฟในผิวของเรือ เพราะไฮโดรเจนลอยตัวในอากาศ เปลวไฟไฮโดรเจนจึงลอยขึ้นสูงอย่างรวดเร็วและก่อให้เกิดความเสียหายน้อยกว่าเปลวไฟไฮโดรคาร์บอนมาก ผู้โดยสารเรือเหาะฮินเดนบวร์กสองในสามรอดชีวิตจากเหตุไฟไหม้ และการเสียชีวิตจำนวนมากนั้นเกิดจากการตกหรือเชื้อเพลิงดีเซลที่เผาไหม้มากกว่า
H2 ทำปฏิกิริยากับธาตุออกซิไดซ์ทุกชนิด ไฮโดรเจนสามารถเกิดปฏิกิริยาตามธรรมชาติอย่างรุนแรงที่อุณหภูมิห้องกับคลอรีนและฟลูออรีน เกิดเป็นเฮไลด์ของไฮโดรเจน คือ ไฮโดรเจนคลอไรด์กับไฮโดรเจนฟลูออไรด์ตามลำดับ ซึ่งมีศักยะเป็นกรดอันตราย
คุณสมบัติ > ระดับพลังงานอิเล็กตรอน

บทความหลัก: อะตอมไฮโดรเจน
ระดับพลังงานที่สถานะพื้นของอิเล็กตรอนในอะตอมไฮโดรเจนมีค่าเท่ากับ -13.6 eV ซึ่งมีค่าเท่ากับโฟตอนจากรังสีอัลตราไวโอเล็ต ที่มีความยาวคลื่น 92 นาโนเมตร
ระดับพลังงานของไฮโดรเจนสามารถคำนวณได้จากแบบจำลองอะตอมของบอร์ ซึ่งได้ลงรายละเอียดเกี่ยวกับอิเล็กตรอนที่วิ่งไปรอบๆโปรตอนเหมือนกับที่โลกโคจรรอบดวงอาทิตย์ ถึงอย่างนั้น แรงแม่เหล็กไฟฟ้าที่เชื่อมระหว่างโปรตอนและอิเล็กตรอนกับอะตอมไฮโดรเจนอื่น ขณะที่ดาวเคราะห์และเทหวัตถุในอวกาศเชื่อมกับวัตถุอื่นโดยแรงโน้มถ่วง เนื่องด้วยการแบ่งของโมเมนตัมเชิงมุม ซึ่งถูกตั้งสมมติฐานไว้ในกลศาสตร์ควอนตัมโดยบอร์ อิเล็กตรอนในแบบจำลองของบอร์เท่านั้นที่สามารถรักษาระยะห่างจากโปรตอนไว้ได้ ด้วยพลังงานบางชนิด
รายละเอียดที่แน่นอนของอะตอมไฮโดรเจนมาจากกลศาสตร์ควอนตัมบริสุทธิ์ซึ่งเกิดจากการใช้สมการชเรอดิงเงอร์ สมการดีแรก เพื่อคำนวณความเป็นไปได้ของความหนาแน่นของอิเล็กตรอนที่อยู่รอบโปรตอน  การคำนวณอย่างซับซ้อนที่สุดอนุญาตให้มีผลกระทบเล็กน้อยของสัมพัทธภาพพิเศษและโพลาไรซ์สุญญากาศ
คุณสมบัติ > สถานะของไฮโดรเจน

ไฮโดรเจนบีบอัด
ไฮโดรเจนเหลว
โคลนไฮโดรเจน
ไฮโดรเจนแข็ง
โลหะไฮโดรเจน
คุณสมบัติ > สารประกอบไฮโดรเจน > สารประกอบโควาเลนต์และสารประกอบอินทรีย์

เนื่องด้วยไฮโดรเจนไม่ได้ว่องไวในการทำปฏิกิริยามากในภาวะมาตรฐาน แต่มันสามารถทำสารประกอบกับธาตุได้ส่วนมาก ไฮโดรเจนสามารถทำสารประกอบกับธาตุที่มีอิเล็กโตรเนกาติวิตีสูง เช่น แฮโลเจน (F, Cl, Br, I) หรือออกซิเจน ในสารประกอบเหล่านี้ไฮโดรเจนแสดงส่วนของประจุบวก เมื่อมีพันธะกับธาตุที่มีประจุลบมากกว่า โดยเฉพาะฟลูออรีน ออกซิเจน หรือไนโตรเจน ไฮโดรเจนสามารถมีส่วนร่วมในรูปแบบของพันธะที่ไม่ใช่พันธะโควาเลนต์ ที่มีความแข็งแรงปานกลางกับธาตุที่มีประจุลบอื่นซึ่งมีอิเล็กตรอนคู่โดดเดี่ยว ซึ่งเรียกปรากฏการณ์นี้ว่าพันธะไฮโดรเจน ซึ่งมีความสำคัญอย่างมากกับเสถียรภาพของโมเลกุลชีวภาพจำนวนมาก ไฮโดรเจนยังรวมตัวเป็นสารประกอบกับธาตุที่มีประจุลบน้อยกว่าเช่น โลหะ และกึ่งโลหะ ซึ่งไฮโดรเจนจะแสดงส่วนของประจุลบ สารประกอบเหล่านี้มักถูกเรียกว่าไฮไดรด์
ประวัติ

ไฮโดรเจนถูกรับรองว่ามีอยู่จริงครั้งแรกโดยเฮนรี คาเวนดิช ในปี ค.ศ. 1766 คาเวนดิชค้นพบมันระหว่างทำการทดลองระหว่างกรดกับปรอท แต่เขาสันนิษฐานผิดพลาดว่าไฮโดรเจนนั้นเป็นสารประกอบของปรอท แต่เขาก็ยังสามารถบรรยายคุณสมบัติต่าง ๆ ของไฮโดรเจนได้อย่างถูกต้อง ต่อมา อองตวน ลาวัวซิเอได้ตั้งชื่อให้กับธาตุนี้ว่าไฮโดรเจน และพิสูจน์ว่าไฮโดรเจนและออกซิเจนเป็นส่วนประกอบของน้ำ ไฮโดรเจนถูกใช้ประโยชน์ครั้งแรกในการบรรจุในบอลลูน ไฮโดรเจนสามารถเตรียมได้จากการผสมกรดซัลฟิวริกกับเหล็ก ดิวเทอเรียมซึ่งเป็นไอโซโทปของไฮโดรเจน ถูกค้นพบโดย แฮโรลด์ ซี. อูเรย์ (Harold C. Urey) โดยการกลั่นน้ำหลาย ๆ ครั้ง อูเรย์ได้รับรางวัลโนเบลจากการค้นพบของเขาในปี ค.ศ. 1934 ในปีเดียวกันนั้น มีการค้นพบทริเทียม ไอโซโทปชนิดที่สามของไฮโดรเจน
การนำไปใช้ประโยชน์

การใช้กับรถยนต์ เพื่อเพิ่มประสิทธิภาพการเผาไหม้
ใช้ในกระบวนการ ไฮโดรจีเนชั่น (Hydrogenation) เพื่อสังเคราะห์น้ำมันพืชและน้ำมันจากสัตว์
ใช้ร่วมกับ คลอรีน เพื่อผลิตไฮโดรเจนคลอไรด์
ใช้ร่วมกับออกซิเจน ในการตัดชิ้นงานใต้น้ำ
ไฮโดรเจนเหลวใช้เป็นเชื้อเพลิงของจรวดและเป็นส่วนผสมสำคัญในการสร้างปฏิกิริยานิวเคลียร์
ศัพท์เฉพาะของไฮโดรเจน

เป็นชื่อของธาตุชนิดหนึ่ง
"H dot" เป็นชื่อเรียกของโมเลกุลชนิดหนึ่งที่พบมากในอวกาศ แต่ไม่พบในโลก
โมเลกุล 2 อะตอม ที่เกิดขึ้นตามธรรมชาติบนบรรยากาศโลก ทางเคมีสามารถเขียนได้ H2 เรียกว่า ไดไฮโดรเจน เพื่อประโยชน์ในการแบ่งแยกกับสารอื่น
ดูเพิ่ม

อะตอมไฮโดรเจน
ยานพาหนะพลังไฮโดรเจน
เชน ดักลัส

| Shane Douglas |
| --- | --- |

ชื่อเกิด: Troy Allan Martin
เกิด:  (1964-11-21) 21 พฤศจิกายน ค.ศ. 1964 (60 ปี) New Brighton, Pennsylvania
การศึกษา: Bethany College
คู่สมรส: Michelle Burke  (สมรส 1987; หย่า 1994) Carla Reeves  (สมรส 1999; หย่า 2017)
บุตร: 2
เว็บไซต์: www.franchisefansite.com
ประวัติมวยปล้ำอาชีพ
ชื่อบนสังเวียน: Dean Douglas Mike Kelly Shane Douglas The Franchise Troy Martin Troy Orndorff
ส่วนสูง: 6 ฟุต 0 นิ้ว (183 เซนติเมตร)
น้ำหนัก: 240 ปอนด์ (109 กิโลกรัม)
มาจาก: Pittsburgh, Pennsylvania
ฝึกหัดโดย: Dominic DeNucci
เปิดตัว: 1982
ทรอย แอลแลน มาร์ติน (Troy Allan Martin) เกิด 21 พฤศจิกายน ค.ศ. 1964(1964-11-21) นักมวยปล้ำอาชีพและผู้ผลิตชาวอเมริกัน ที่รู้จักกันภายใต้ชื่อ เชน ดักลัส (Shane Douglas) ในหลักสูตรอาชีพที่ยาวนานกว่าสามทศวรรษ เขาได้ปล้ำในเอ็กซ์ตรีมแชมเปียนชิพเรสต์ลิง (ECW), เวิลด์แชมเปี้ยนชิพเรสต์ลิง (WCW) และเวิลด์เรสต์ลิงเฟเดเรชัน (WWF) ก่อนจะทำงานกับโทเทิลนอนสต็อปแอคเชินเรสต์ลิง (TNA) ทั้งบทนักมวยปล้ำและผู้จัดการ
แชมป์และรางวัล

American Pro Wrestling Alliance
APWA World Heavyweight Championship (1 ครั้ง)
Atlantic Terror Championship Wrestling
ATCW Championship (1 ครั้ง)
Big Time Wrestling (Massachusetts)
BTW Heavyweight Championship (2 ครั้ง)
Blue Water Championship Wrestling
BWCW Heavyweight Championship (1 ครั้ง)
Border City Wrestling
BCW Can-Am Heavyweight Championship (1 ครั้ง)
Eastern Championship Wrestling / Extreme Championship Wrestling
ECW World Heavyweight Championship (4 ครั้ง)1
ECW World Television Championship (2 ครั้ง)
NWA World Heavyweight Championship (1 ครั้ง)
Hardcore Hall of Fame (2014)
International Wrestling Association
IWA Heavyweight Championship (1 ครั้ง)
Major League Wrestling
MLW World Heavyweight Championship (1 ครั้ง)
North American Wrestling Alliance
NAWA Heavyweight Championship (1 ครั้ง)
Pro Championship Wrestling
PCW Heavyweight Championship (1 ครั้ง)
Pro Wrestling Illustrated
PWI ranked him #20 of the 500 best singles wrestlers of the year in the PWI 500 ในปี ค.ศ. 1996
PWI ranked him #118 of the 500 best singles wrestlers of the "PWI Years" ในปี ค.ศ. 2003
PWI ranked him #82 of the 100 best tag teams of the "PWI Years" ร่วมกับริกกี สตีมโบต in 2003
Pro Wrestling Uncensored
PWU Heavyweight Championship (1 ครั้ง)
Pro Wrestling Xpress
PWX Heavyweight Championship (1 ครั้ง)
Southeastern Championship Wrestling
NWA Southeastern Continental Tag Team Championship (1 time) – ร่วมกับ Lord Humongous
Superstar Wrestling Federation
SWF Heavyweight Championship (1 ครั้ง)
United States Wrestling League
USWL Unified World Heavyweight Championship (1 ครั้ง)
USA Pro Wrestling
USA Pro Wrestling Heavyweight Championship (1 ครั้ง)
Universal Wrestling Federation
UWF World Television Championship (1 ครั้ง)
World Championship Wrestling
WCW Hardcore Championship (1 ครั้ง)
WCW United States Heavyweight Championship (1 ครั้ง)
WCW World Tag Team Championship (2 ครั้ง) – ร่วมกับริกกี สตีมโบต (1) แลพ Buff Bagwell (1)
World Wrestling Federation
WWF Intercontinental Championship (1 ครั้ง)
Xtreme Pro Wrestling
XPW World Heavyweight Championship (1 ครั้ง)
National Championship Wrestling
UK Heavyweight Championship (1 ครั้ง)
1Douglas' first two reigns began while the promotion was a National Wrestling Alliance affiliate named Eastern Championship Wrestling and was prior to the promotion becoming Extreme Championship Wrestling and the title being declared a world championship by ECW, which occurred during his second reign. Douglas held the title an additional two times after these events.
แชมป์และรางวัล > การเดิมพัน

| Winner (wager) | Loser (wager) | Location | Event | Date | Notes |
| --- | --- | --- | --- | --- | --- |
| Shane Douglas (hair) | Raven (hair) | Nashville, Tennessee | NWA TNA Weekly PPV #63 | 000000002003-09-17-000017 กันยายน 2003 |  |
บันทึก

1 2 3 4 5 6 7 8 9  "Shane Douglas' OWOW profile". Online World of Wrestling. สืบค้นเมื่อ 2009-09-12.
1 2 3 4 5  "Shane Douglas official bio".
↑  The Hannibal TV (2018-04-03), Shane Douglas Full Shoot Interview 3+ Hours!, สืบค้นเมื่อ 2018-09-15
1 2 3  "Cagematch profile".
1 2  "Shane Douglas". WWE.
1 2
↑  "Shane Douglas biography". WWE. สืบค้นเมื่อ May 12, 2014.
1 2 3 4 5  "Championship listing".
↑  Martin, Adam (2010-09-23). "Update on Douglas stepping back into the ring". WrestleView. คลังข้อมูลเก่าเก็บจากแหล่งเดิมเมื่อ 2010-10-01. สืบค้นเมื่อ 2010-09-24.
↑  https://www.facebook.com/BWCWStarz/posts/387696188080887
↑  "BCW Can-Am Heavyweight Championship history".
↑  "Shane Douglas' first ECW World Heavyweight Championship reign".
↑  "ECW World Heavyweight Championship history".
↑  "ECW World Television Championship history".
↑  "NWA World Heavyweight Championship history".
↑  http://www.pwinsider.com/article/86238/the-four-new-members-of-the-ecw-arena-hall-of-fame-revealed-more.html?p=1
1 2 3  Royal Duncan & Gary Will (2000). Wrestling Title Histories (4th ed.). Archeus Communications. ISBN 0-9698161-5-4.
↑  "Major League Wrestling". onlineworldofwrestling.com. สืบค้นเมื่อ 2008-07-08.
↑  Pro Championship Wrestling (2006). "PCW Title". PCWsdf1.com. คลังข้อมูลเก่าเก็บจากแหล่งเดิมเมื่อ 2016-03-04.
1 2 3  "Official awards listing".
↑  "NWA Southeastern Continental Tag Team Championship history".
↑  "Independent Wrestling Results - May 2005". onlineworldofwrestling.com. สืบค้นเมื่อ 2008-07-04.
↑  "Independent Wrestling Results - February 2004". onlineworldofwrestling.com. สืบค้นเมื่อ 2008-07-04.
↑  "UWF World Television Championship history".
↑  "Shane Douglas' first United States Heavyweight Championship reign". คลังข้อมูลเก่าเก็บจากแหล่งเดิมเมื่อ 2016-01-21. สืบค้นเมื่อ 2016-02-02.
↑  "WCW World Tag Team Championship history".
↑  "Dean Douglas' first Intercontinental Championship reign". คลังข้อมูลเก่าเก็บจากแหล่งเดิมเมื่อ 2012-10-24. สืบค้นเมื่อ 2016-02-02.
↑  "XPW World Heavyweight Championship history".
↑  The Official Home of "The Franchise" Shane Douglas. Franchisefansite.com. Retrieved on 2013-09-05.
↑  Radbourne, Julian. (2008-01-18) The Two Sheds Review: NCW Cut The F'N Music - DVD Review. Twoshedsreview.blogspot.co.il. Retrieved on 2013-09-05.
↑  "NWA TNA Weekly Pay-per view #63".
แหล่งข้อมูลอื่น

เชน ดักลัส ที่ WWE.com
Sean Morely ที่อินเทอร์เน็ตมูวีเดตาเบส
เมทริกซ์สอดคล้อง

ในคณิตศาสตร์ เมทริกซ์สอดคล้อง (อังกฤษ: Conformable matrix) คือเมทริกซ์ที่สามารถดำเนินการทางคณิตศาสตร์บางอย่างได้ (เช่น การบวก การคูณ และอื่น ๆ)
ตัวอย่าง

ถ้าเมทริกซ์สองอันมีมิติหรือขนาดที่เหมือนกัน (แต่ละเมทริกซ์มีจำนวนแถวเท่ากันและจำนวนหลักเท่ากัน) เมทริกซ์สองอันนี้จะสอดคล้องในด้านการบวก
การคูณเมทริกซ์จะสามารถทำได้ก็ต่อเมื่อจำนวนหลักของเมทริกซ์ทางด้านซ้ายเท่ากับจำนวนแถวของเมทริกซ์ทางด้านขวา นั่นคือ สมมติให้เมทริกซ์ A มีมิติหรือขนาด m × n และเมทริกซ์  B มีมิติหรือขนาด s × p จะได้ว่า n ต้องมีค่าเท่ากับ s ถึงจะสามารถคูณกันเป็น AB ได้ ในกรณีนี้ เมทริกซ์ A และ B สอดคล้องในด้านการคูณ
เนื่องจากการยกกำลังสองของเมทริกซ์คือการคูณเมทริกซ์เดียวกัน (A2 = AA) เมทริกซ์จะต้องมีขนาด m × m (นั่นก็คือจะต้องเป็นเมทริกซ์จัตุรัส) เพื่อที่จะสอดคล้องในด้านการยกกำลังสอง ด้วยเหตุนี้จึงมีเพียงแค่เมทริกซ์จัตุรัสเท่านั้นที่มีโอกาสเป็นเมทริกซ์นิจพล
มีเพียงแค่เมทริกซ์จัตุรัสเท่านั้นที่สอดคล้องในด้านการผกผัน แต่ตัวผกผันเทียมมัวร์-เพนโรส และตัวผกผันด้วยวิธีอื่น ๆ อาจไม่จำเป็นต้องเป็นเมทริกซ์จัตุรัส
มีเพียงแค่เมทริกซ์จัตุรัสเท่านั้นที่สอดคล้องในด้านการยกกำลัง
ดูเพิ่ม

พีชคณิตเชิงเส้น
มิคาเอล เอสเซียง

| 0 | 1 | 2 | 3 |
| --- | --- | --- | --- |
 เอสเซียงขณะเล่นให้กับเรอัลมาดริด ในปี ค.ศ. 2013
ข้อมูลส่วนตัว
ชื่อเต็ม:  Michael Kojo Essien
วันเกิด:   (1982-12-03) 3 ธันวาคม ค.ศ. 1982 (42 ปี)
สถานที่เกิด:  อักกรา, กานา
ส่วนสูง:  1.78 m (5 ft 10 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  แซเบล
หมายเลข:  6
สโมสรเยาวชน
1998–1999:  ลีเบอร์ตีโปรเฟสชันแนลส์
สโมสรอาชีพ*
| ปี |  ทีม |  ลงเล่น |  (ประตู) |
| 2000–2003 |  บัสตียา |  66 |  (11) |
| 2003–2005 |  ลียง |  71 |  (7) |
| 2005–2014 |  เชลซี |  168 |  (25) |
| 2012–2013 |  → เรอัลมาดริด (ยืมตัว) |  20 |  (2) |
| 2014–2015 |  มิลาน |  20 |  (0) |
| 2015–2016 |  ปานาซีไนโกส |  13 |  (1) |
| 2017–2018 |  เปอร์ซิป​ บันดุง |  29 |  (5) |
| 2019– |  แซเบล |  4 |  (1) |
ทีมชาติ‡
| 2002–2014 |  กานา |  58 |  (9) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 11 พฤษภาคม ค.ศ. 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 22:41, 2 มิถุนายน ค.ศ. 2015 (UTC)
มิคาเอล เอสเซียง (อังกฤษ: Michael Kojo Essien) เป็นนักฟุตบอล​ชาวกานา ตำแหน่งกองกลาง ปัจจุบันเล่นให้กับสโมสรแซเบล​ ในอาร์เซอไบจานพรีเมียร์ลีก
เอสเซียงเป็นนักฟุตบอลระดับเยาวชนของสโมสรลิเบอร์ตี โปรเฟสชันนัล​ส์ ในประเทศกานา​ ต่อมาในปี​ค.ศ.​ 2000 เขาย้ายมาที่ฝรั่งเศสเพื่อร่วมทีมบาสเตีย
ประวัติ

มิคาเอล เอสเซียงเกิดวันที่ 3 ธันวาคม ค.ศ. 1982 มีส่วนสูง ประมาณ 177 เซนติเมตร น้ำหนัก 85.35 กิโลกรัมด้วยความเป็นนักฟุตบอลที่วิ่งไม่รู้จักเหน็ดเหนื่อยจึงมีฉายาว่า Bison (ควายป่า) เอสเซียงเติบในกรุงอักกรา เมืองหลวงของกานา ซึ่งเป็นเมืองเดียวกับมาร์แซล เดอซายี และเริ่มต้นเล่นฟุตบอลให้กับทีมเยาวชนทีมชาติกานา ชุดอายุไม่เกิน 17 ปี และได้แชมป์ U-17 ปีของทวีปแอฟริกาใต้  เข้าร่วมแข่งขันฟุตบอลเยาวชนโลก U-17 ได้อันดับ 3  และได้เริ่มอาชีพกับสโมสรลิเบอร์ตี้ โปรเฟสชั่นนัลส์ ในประเทศกานา
ด้วยความโดดเด่นในความสามารถ ทำให้สโมสรแมนยูฯ เรียกไปทดสอบฝีเท้า แต่สุดท้ายได้ย้ายมาค้าแข้งกับสโมสรฟุตบอลบัสตียา ในฝรั่งเศส และพาบัสตียาทะลุถึงรอบชิงชนะเลิศเฟรนช์คัพ ในปี 2002 และก็ย้ายไปอยู่กับทีมออแล็งปิกลียอแนแชมป์ลีกด้วยค่าตัว 7.8 ล้านยูโรและได้แชมป์ลีกเอิง ของฝรั่งเศสกับลียง  2 ปีติดต่อกัน (2003-2004 และ 2004-2005) และในฤดูกาล 2004-2005 และได้รับการโหวตให้เป็นนักฟุตบอลยอดเยี่ยมของลีกเอิง
2005-2006
เอสเชียง ย้ายจากลียง มาเชลซี ด้วยค่าตัว 24.5 ล้านปอนด์ ถือว่าเป็นนักเตะแอฟริกาที่มีค่าตัวสูงที่สุดในยุดนั้น และก็ทำผลงานในตำแหน่งกองกลางตัวรับได้อย่างดี ลงเล่นพรีเมียร์ลีกเป็นตัวจริงนัดแรกในเกมพบกับอาร์เซนอล ลงเล่นในลีก 27 (4) นัด ทำได้ 2 ประตู
2006-2007
ประตูแห่งความทรงจำ เมื่อลูกยิงของเขาเป็นประตูตีเสมออาร์เซนอล ในเดือนธันวาคม ซึ่งลูกยิงนี้ถูกโหวดเป็นประตูแห่งฤดูกาลของเชลซีเลยทีเดียว และอีกครั้งหนึ่งในการทำประตูจากลูกยิงมุมแคบ ในเกมพบกับบาเลนเซีย ยูฟ่าแชมเปี้ยนลีก ทำให้เชลซี ได้ผ่านเข้าสู่รอบรองชนะเลิศต่อไป ฤดูกาลนี้ลงเล่นในลีก 33 นัดทำได้ 2 ประตู เอฟเอคัพ 4 (1) นัดทำได้ 1 ประตู ลีกคัพ 6 นัด 1 ประตู ยูฟ่าแชมเปี้ยนลีก 10 นัด
2007-2008
เป็นปีที่เอสเซียงยังมีฟอร์มโดดเด่น ถึงจะเล่นเป็นกองกลางตัวรับก็จริงแต่ก็ชอบขึ้นมาเติมเกมบ่อยครั้ง และทำประตูสำคัญๆ ได้เสมอ ฤดูกาลนี้ เอสเซียงได้ลงเล่นในลีก 23 (4) นัดทำได้ 6 ประตู เอฟเอคัพ 1 (1) นัด ลีกคัพ 3 (1) ยูฟ่าแชมเปียนส์ลีก 11 (1) นัดและรอบชิงชนะเลิศเกมยูฟ่าแชมเปี้ยนลีก เขาลงเล่นในตำแหน่งแบ๊คขวา
2008-2009
ฤดูกาลนี้เอสเซียงโชคร้าย ได้รับการบาดเจ็บต้องพักรักษาตัวยาวหลายเดือน ทำให้หมดโอกาสได้ช่วยทีม
เกียรติประวัติ

แชมป์ U-17 ทวีปแอฟริกา
อันดับ 3 U-17 เยาวชนโลก
แชมป์ลีกเอิง ฝรั่งเศส ฤดูกาล 2003-2004, 2004-2005
แชมป์พรีเมียร์ลีก ฤดูกาล 2005-2006, 2009-2010
แชมป์เอฟเอคัพ ฤดูกาล 2007, 2010 , 2011
รองแชมป์ยูฟ่าแชมเปียนส์ลีก ฤดูกาล 2007-2008
แชมป์ยูฟ่าแชมเปียนส์ลีก ฤดูกาล 2011-2012
วงมโหรี

วงมโหรี เกิดจากการประสมกันระหว่าง 1) วงบรรเลงพิณ (โบราณเรียก การขับร้องเป็นลำนำพร้อมกับการดีดพิณน้ำเต้า ในคน ๆ เดียว แต่มีสองลำนำขึ้นไปประสานเสียงกันว่า "วง") และ 2) วงขับไม้ (ผู้สีซอสามสายเป็นลำนำ ร่วมกับผู้ไกวบัณเฑาะว์) เกิดขึ้นครั้งแรกไม่น้อยกว่าสมัยกรุงสุโขทัย  ภายหลังจึงประสมเครื่องดนตรีเพิ่มมากขึ้นโดยลำดับ เป็นวงมโหรีเครื่องสี่, หก และประสมเครื่องดนตรีวงปี่พาทย์ตามวิวัฒนาของวงปี่พาทย์เครื่องคู่ และเครื่องใหญ่แต่มีระเบียบวิธีที่เป็นข้อยึดถือเสมอมา คือ กำหนดให้ซอสามสาย และการขับร้องเป็นประธาน และยึดบันไดเสียงกลุ่มเสียงระดับเพียงออ ร่วมกับเน้นลักษณะการขับกล่อม เป็นสำคัญ แม้เมื่อประสมด้วยเครื่องปี่พาทย์ตามยุคต่าง ๆ ก็ดี ดุริยางคศิลปิน มักจะสร้างสรรค์ให้เครื่องปี่พาทย์ปรับเข้าหาเครื่องสาย และใช้โทน รำมะนา ในการกำกับจังหวะ เนื่องจากเป็นวงประเภทการขับกล่อมเพื่อสุนทรีย์ ด้วยการปรับขนาดเครื่องดนตรีให้เล็กลงเพื่อให้เสียงกลมกลืนกันกับเครื่องสาย และกำหนดให้เสียงลูกยอดของระนาดเอกจะพอดีกับเสียงนิ้วก้อยสายเอกของซอด้วง ตลอดจนเมื่อขนาดของเครื่องดนตรีปี่พาทย์เล็กลงจะใช้ไม้นวมบรรเลง
วงมโหรีเครื่องสี่

เกิดจากการการประสมกันระหว่างการบรรเลงพิณและการขับไม้ ปรากฏครั้งแรกในสมัยอยุธยา มีเครื่องดนตรี 4 ชนิดดังนี้
โทน
ซอสามสาย
กระจับปี่
กรับพวง (ผู้ขับร้องเป็นผู้ตี)
วงมโหรีเครื่องหก

ลักษณะคล้ายวงมโหรีเครื่องสี่ แต่ได้เพิ่มเครื่องดนตรีอีกสองอย่างคือ รำมะนา ขลุ่ยเพียงออ และใช้ ฉิ่ง แทน กรับพวง
วงมโหรีเครื่องคู่

เหมือนกับวงมโหรีเครื่องเล็ก แต่ได้เพิ่มระนาดทุ้ม ฆ้องวงเล็ก ขลุ่ยหลิบ ซอด้วง ซออู้ จะเข้ และซอสามสายหลิบ ขลุ่ยเพียงออ อย่างละหนึ่ง
เครื่องดนตรีที่ใช้ในวงมโหรีเครื่องคู่ ได้แก่
ซอสามสาย 1
ซอสามสายหลิบ 1
ซอด้วง 2
ซออู้ 2
จะเข้ 2
ขลุ่ยเพียงออ 1
ขลุ่ยหลิบ 1
ระนาดเอก (มโหรี) 1
ระนาดทุ้ม (มโหรี) 1
ฆ้องกลาง 1
ฆ้องเล็ก 1
ฉิ่ง
ฉาบ
กรับพวง
โหม่ง
โทน-รำมะนา
โอกาสที่ใช้

ใช้บรรเลงขับกล่อมเพื่อความรื่นรมณ์ และงานมงคลเป็นหลัก เนื่องจากการเตรียมวงมโหรีนั้นยากกว่าการเตรียมวงปี่พาทย์และวงเครื่องสาย จึงจะสามารถพบได้ในงานมงคลหรืองานแสดงมหรสพที่มีขนาดใหญ่เท่านั้น ในงานทั่ว ๆ ไปจึงสามารถพบเห็นวงเครื่องสายและวงปี่พาทย์มากกว่า
| ด ค กวงดนตรีไทย |
| --- | --- |
วงปี่พาทย์:  วงปี่พาทย์ชาตรี  วงปี่พาทย์ไม้แข็ง วงปี่พาทย์ไม้แข็งเครื่องห้า  วงปี่พาทย์ไม้แข็งเครื่องคู่  วงปี่พาทย์ไม้แข็งเครื่องใหญ่  วงปี่พาทย์เสภา  วงปี่พาทย์ไม้นวม  วงปี่พาทย์มอญ วงปี่พาทย์มอญเครื่องห้า  วงปี่พาทย์มอญเครื่องคู่  วงปี่พาทย์มอญเครื่องใหญ่  วงปี่พาทย์นางหงส์  วงปี่พาทย์ดึกดำบรรพ์ 
วงเครื่องสาย:  วงเครื่องสายวงเล็ก วงเครื่องสายเครื่องเดี่ยว  วงเครื่องสายเครื่องคู่  วงเครื่องสายประสม  วงเครื่องสายปี่ชวา 
วงมโหรี:  วงมโหรีเครื่องสาม  วงมโหรีเครื่องสี่  วงมโหรีเครื่องหก  วงมโหรีเครื่องแปด  วงมโหรีวงเล็ก  วงมโหรีเครื่องคู่  วงมโหรีเครื่องใหญ่ 
อื่น ๆ:  วงบัวลอย  วงขับไม้  วงเครื่องสูง  วงปี่ชวากลองแขก  วงกันตรึม 
| ด ค กมรดกภูมิปัญญาทางวัฒนธรรมของชาติ สาขาศิลปะการแสดง โดยกระทรวงวัฒนธรรม |
| --- | --- |
ดนตรีและเพลงร้อง:  วงสะล้อ ซอ ปิน  ซอล้านนา  หมอลำพื้น  หมอลำกลอน  ลำผญา  เพลงโคราช  ดิเกร์ ฮูลู  ปี่พาทย์  กระจับปี่  เปี๊ยะ  ขับเสภา  ดนตรีของกลุ่มชาติพันธุ์ลีซู  ซอสามสาย  เพลงหน้าพาทย์  กันตรึม  เจรียง  กาหลอ  วงปี่จุม  วงมังคละ  วงมโหรี  แคน  พิณ  กรือโต๊ะ  ลำตัด  เพลงอีแซว  สวดสรภัญญ์  เพลงบอก  เพลงเรือแหลมโพธิ์  เค่ง  เพลงฉ่อย  เพลงเรือ  เพลงนา  แตรวง  โปงลาง  กลองอืด 
นาฏศิลป์และการละคร:  โขน  หนังใหญ่  ละครชาตรี  โนรา  หนังตะลุง   ละครใน  หุ่นกระบอก  ลิเกทรงเครื่อง  รำเพลงช้า-เพลงเร็ว  แม่ท่ายักษ์-ลิง   ละครนอก  การแสดงในพระราชพิธี  ก้านกกิงกะหร่า  ฟ้อนม่านมุ้ยเชียงตา  รำฝรั่งคู่  ละครดึกดำบรรพ์  โนราโรงครู  มะโย่ง  รองเง็ง  ฟ้อนเล็บ  รำประเลง  ฟ้อนกลองตุ้ม  ลิเกป่า  ฟ้อนโยคีถวายไฟ  ระบำสี่บท  รำแม่บท  รำโทน  หนังประโมทัย  รำมอญ  รำตร๊ด  ลำแมงตับเต่าไทเลย 
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม
ศูนย์ประชุม

ศูนย์แสดงนิทรรศการฮาโนเวอร์ ในเมืองฮันโนเวอร์ ประเทศเยอรมนี
ศูนย์ประชุม หรือ ศูนย์การประชุม (อังกฤษ: Convention center (แบบอเมริกัน), Conference centre (แบบอังกฤษ)) เป็นอาคารขนาดใหญ่ที่ออกแบบมาเพื่อจัดการประชุม ซึ่งบุคคลและกลุ่มต่าง ๆ มารวมตัวกันเพื่อส่งเสริมและแบ่งปันความสนใจร่วมกัน โดยทั่วไปแล้วศูนย์ประชุมจะมีพื้นที่เพียงพอสำหรับรองรับผู้เข้าร่วมประชุมได้หลายพันคน สถานที่ที่ขนาดใหญ่มาก เหมาะสำหรับงานแสดงสินค้าสำคัญ บางครั้งอาจเรียกว่า ศูนย์แสดงสินค้า (อังกฤษ: Exhibition center, Exhibition Hall) โดยทั่วไปแล้วศูนย์ประชุมจะมีหอประชุมอย่างน้อยหนึ่งแห่ง และอาจมีโถงคอนเสิร์ต ห้องบรรยาย ห้องประชุมเล็ก และห้องประชุมใหญ่อีกด้วย นอกจากนี้ยังมีศูนย์การประชุมภายในโรงแรมในพื้นที่สถานพักตากอากาศขนาดใหญ่บางแห่ง
ประเภท

สิ่งอำนวยความสะดวกในการประชุมพร้อมที่พัก : โรงแรมที่มีพื้นที่จัดการประชุมของตนเองนอกเหนือจากที่พักและสิ่งอำนวยความสะดวกอื่น ๆ ที่เกี่ยวข้อง เรียกว่าโรงแรมสำหรับการประชุม
สิ่งอำนวยความสะดวกในการประชุมที่ไม่มีที่พัก : เป็นศูนย์การประชุมที่ไม่มีที่พัก มักตั้งอยู่ติดหรือใกล้กับโรงแรม
อื่น ๆ : สิ่งอำนวยความสะดวกในการประชุมเล็กและการประชุมใหญ่ใด ๆ ที่ออกแบบมาเพื่อจุคนจำนวนมาก สามารถอยู่ได้โดยลำพัง (เช่น สนามกีฬา สนามกีฬา สวนสาธารณะ ฯลฯ) หรือภายในโครงสร้างอื่น ๆ (เช่น หอประชุมมหาวิทยาลัย พิพิธภัณฑ์ โรงละคร) มักจะไม่รวมค่าที่พัก